Hamre er det eldste kirkestedet i Osterøy. På denne plassen har det stått stavkirke fra cirka år 1024. Kirken var hovedkirke for hele Nordhordland. Stavkirken ble revet da nåværende Hamre kirke ble bygget omkring 1620. Kirken er delvis ombygget i 1859 og restaurert på 1940-tallet. Innvendig er det døpefonten i kleberstein som er det eldste inventaret. Den er ifra omtrent år 1250. Det nest eldste i kirken er hoveddelen av et middelaldersk alterskap. Dette er lagd i Lübeck omkring år 1480.